**Pitanje na sadržaj javne nabavke**

HaloTravel, 01.10.2018.

U dokumentaciji J.N. partija 2, za 8. razred, navedeno je da se traži smeštaj učenika na Zlatiboru u objekat registrovan kao **hotel i to sa minimum 2 zvezdice.**

Objekata registraovanih kao hoteli na Zlatiboru a koji su prilagođeni ekskurzijama, ili koji svojom poslovnom politikom prihvataju eksurzije učenika, ima veoma malo. Poznato je da hotela sa dve (2) zvezdice koji se bave đačkim turizmom, odnosno prihvataju grupe učenika ima svega jedan.

S druge strane, tradicionalno na Zlatiboru, jako je puno kvalitetnih objekata registrovanih kao pansion, konačište, konačište sa ishranom, pansion sa dve ili tri zvezdice, koji su čuveni po kvalitetnom pružanju smeštaja i ishrane učenicima na ekskurzijama. Kroz takve objekte, prošle su generacije učenika, oni podležu potpunoj kontroli svih nadležnih inspekcijskih službi, i stotine škola u Srbiji kao i agencija koje realiziju programe ekskurzija, koriste upravo ovakve objekte za smeštaj učenika. Navedeni objekti često ni po čemu ne zaostaju za hotelom sa dve zvezdice, već naprotiv.

Iz tih razloga, postavljamo pitanje da li je moguće za smeštaj učenika 8.razreda, partije JN 01/2018 , izvršiti rezervaciju smeštaja u objekat koji je na Zlatiboru kategorizovani sa minimum 2 zvezdice a registrovan kao konačište sa ishranom ili pansion.

**Odgovor:**

Naručilac ostaje pri traženom uslovu jer time što želi da obezbedi kvalitetnu uslugu smeštaja svojih učenika.

**Pitanje na sadržaj javne nabavke**

HaloTravel, 01.10.2018.

U kakvoj su logičkoj vezi, ekskurzije 1-4 razreda i rekreativne nastave, kada se radi o pet (5) različitih destinacija, potpuno različite maršrute, sadržaja, uzrasta učenika po razredima, termina realizacije, da čine jednu (ovde prvu (1.) partiju Javne nabavke.

Drugo, u kakvoj logičkoj vezi su ekskurzije 5-8 razreda, kada ni po terminima realizacije, destinacijama, sadržaju, uzrastu učenika po razredima, nemaju nikakvu podudarnost niti sličnost, da čine jednu partiju (ovde partiju broj dva (2)).

**Veliki broj agencija,** organizaciono, kadrovski, finansijski ili iz bilo kog drugog razloga nemaju interes ili mogućnost da organizuju ekskurziju ili nastavu u prirodi za sva 4 razreda i 4 ekskurzije učenika 1-4 razreda- po partiji **1**, ili pak sve eksurzije učenika 5-8 razreda po partiji **2**. Takva jedna agencija mogla bi da podnese ponudu primera radi za samo jedan ili dva razreda, za koja smatra da ima najpovoljniju cenu i da realizuje kvalitetno takvu ekskurziju.

Organizacijom Javne nabavke po razredima, odnosno po partijama za svaki razred, ostavlja se mogućnost da ponude podnesu i agencije koje imaju manji poslovno-kadrovski kapacitet ali su registrovane i poseduju licencu Ministarstva turizma, imaju neophodno iskustvo odnosno zahtevane reference, i ispunjavaju sve tražene uslove javnom nabavke br 01/2018.

Organizacijom Javne nabavke po partijama za svaki razred, ostavlja se mogućnost da agencije koje nisu zakupile ili rezervisale traženu destinaciju/objekat za rekreativnu nastavu, realizuju eksurzije jednog ili više nižih razreda. Organizacijom Javne nabavke po partijama za svaki razred, ostavlja se mogućnost da agencije koje nisu rezervisale traženu destinaciju/objekat za jedan od razreda iz bilo kog razloga, realizuju eksurzije jednog ili više viših drugih razreda.

Ovakovom javnom nabavkom, iz navedenih razloga, onemogućili ste veliki broj takvih agencija da podnesu svoje ponude, čime ste značajno smanjili konkurenciju što je u suprotnosti sa Zakonom o Javnim Nabavkama.

Ovakovom javnom nabavkom, **sa samo dve (2) partije**, biranjem zbirne cene razreda koji nisu u logičkoj vezi, pogrešno i bezrazložno se ostavlja mogućnost da roditelji učenika jednog razreda, plate veću cenu ekskurzije svog deteta iako je bilo povoljnijih ponuda za taj razred, ali u zbiru sa drugim razredima je ta ponuda bila nepovoljnija.

**Javnom nabavkom**, gde se za jednu partiju konkuriše cenom dobijenom sabiranjem cena 4 razreda ekskurzija (partija 2),odnosno sabiranjem cena 4 razreda ekskurzija i cena 4 razreda nastave u prirodi, zbog ograničenog kapaciteta samih smeštajnih objekata, onemogućili ste agencije koje nisu primera radi prve izvršile određenu rezervaciju za određenu destinaciju/objekat, da konkurišu za ostale razrede - jer ostali razredi čine deo jedne partije, čime ste umesto omogućavanja najšire konkurencije uradili upravo suprotno, što je protivno Zakonu o Javnim nabavkama.

**Odgovor:**

Naručilac prilikom donošenja odluke o tome da li će javnu nabavku oblikovati po partijama , polazi od svojih potreba, pri tome vodeći računa o načelima javnih nabavki, pa i o načelu **efikasnosti i ekonomičnosti**. Dakle, da li će javnu nabavku oblikovati uopšte po partijama ili u koliko partija, u svakom posebnom slučaju zavisi od konkretne potrebe naručioca, koji je pri tome dužan da se rukovodi načelima javnih nabavki, te i da vodi računa da ponuđači imaju jednak tretman, te zbog istog ne budu diskriminisani, a sam postupak sproveden sa što manje troškova.

Naručilac nema nikakav uticaj na dobijanje rezervacija za smeštajne objekte jer tu vladaju tržišni uslovi.

Naručilac nema obavezu i ne može da definiše predmetnu javnu nabavku na način i sa kapacitetima koji odgovaraju svakom ponuđaču ponaosob, što samo po sebi ne pretstavlja povredu odredbi ZJN.